open-index/open-wikipedia-markdown huggingface dataset:
אי חצי ירח

**אי חצי ירח** (באנגלית: **Half Moon Island**) הוא אי זעיר, השוכן במצר מקפארליין, 1.35 ק"מ מצפון לחצי האי בורגס שבאי ליווינגסטון, איי שטלנד הדרומיים, שבאזור חצי האי האנטארקטי. שטח האי הוא 1.7 קמ"ר. על האי שוכן בסיס קמרה הארגנטיני, הוא נגיש רק בדרך הים או באמצעות מסוק, ואין בו שדה תעופה משום סוג. הבסיס הימי פעיל לעיתים במהלך הקיץ, אך סגור במהלך החורף.

## גאולוגיה
אי חצי ירח הוא סדרה של טומבולי המקשרים איים בעלי סלע אם וולקני. קצהו הצפוני של האי, רכס סדלבק, מורכב מאנדזיט חודר מסוף תור היורה ועד ראשית תור הקרטיקון. ליד הבסיס הארגנטינאי קיימת חדירה של טונליט מראשית הקרטיקון ועד ראשית תור השלישון. ליד מושבה של פינגווין רצועת-הסנטר המסלע הוא חדירות של גברו מאותו טווח זמן. הקצה הצפון-מזרחי של האי מורכב מלבה של אנדזיט מסוף תור היורה ומראשית תור הקרטיקון. הטומבולי המקבילים הם תוצאה של התרוממות איזוסטטית בתר-קרחונית של האזור לאחר נסיגת כיפות הקרח של הפלייסטוקן. על אף צורתו, אין כל עדות לכך שאי חצי ירח היה אי פעם מכתש וולקני.

## צמחייה ובעלי חיים
סוגי הצמחייה שמצויים באי כוללים כמה מיני חזזית וטחבי עלים וכן עשב אנטארקטי .

האי הוגדר כאזור ציפורים בעל חשיבות על ידי BirdLife International בשל היותו משכן למושבת עופות של כ-100 זוגות של חמסן דרומי. ציפורים אחרות המקננות באי כוללות את פינגווין רצועת-הסנטר (2,000 זוגות), שחפית אנטארקטית (125 זוגות), שחף הקלפ (40 זוגות), יסעורון וילסון, יסעורון טרופי, יסעור הכף, חמסן חום, כיאוניס לבן וקורמורן קיסרי.

כלב ים ודל ודוב ים אנטארקטי רובצים על החופים. תועדו גם פרטים של פיל ים דרומי. לווייתנאים נראו מסיירים לאורך החופים.

## נגישות
האי משמש כנקודת עצירה לספינות שיט אנטארקטיות, כששיא עונת הביקורים הוא במהלך החודשים נובמבר עד מרץ. קיים שביל הליכה באורך של 2 ק"מ בחלק הדרומי של האי שמאפשר לתיירים להגיע לקרבת בעלי החיים (בעיקר פינגווין רצועת-הסנטר והחמסנים), ומסביב לנוף ההררי מסביב הצופה על האי ליווינגסטון ועל האי גריניץ'. מסלול השביל מתחיל בצד הדרומי של מפרץ המגנטודה , נמשך מערבה לאורך החוף עד לבסיס קמרה, ואז פונה צפונה לאורך קצה מפרץ המגנטודה, ובסופו של דבר עולה צפון-מערבה לפסגת גבעת קסניה .

### גוגל תצוגת רחוב
בספטמבר 2010 הוסיפה גוגל דימוי של גוגל תצוגת רחוב של אי חצי ירח בשירותי Google Earth וגוגל מפות שלה. משמעות הרחבה זו הייתה שכל שבע היבשות מופיעות בשירות. בשל העובדה שבאי אין כבישים, התמונות נלקחו ממצלמה על חצובה. ניתן לראות בבירור את הצל שמטיל הצלם אם מסיטים את התמונה או מביטים כלפי הקרקע.

## גלריה

 קובץ:Half-Moon.jpg|שרידי סירת ציידים ליווייתנים ישנה בקצה הדרומי של האי
 קובץ:Cámara-Base.jpg|בסיס קמרה וגבעת מורניטה, מראה מגבעת קסניה
 קובץ:Base Cámara.jpg|בסיס קמרה
 קובץ:Ile Half Moon.svg|מפת האי
 

## קישורים חיצוניים

## הערות שוליים

קטגוריה:איי שטלנד הדרומיים: איים
קטגוריה:אנטארקטיקה: אתרי תיירות
קטגוריה:אנטארקטיקה: אזורי ציפורים בעלי חשיבות
ארכיפלג רוס

**ארכיפלג רוס** (באנגלית: **Ross Archipelago**) הוא שמו של ארכיפלג אשר ביחד עם מדף הקרח המצוי בתחומו, מהווה את הגבול המזרחי והדרומי של מצר מקמרדו באנטארקטיקה. האי הצפוני ביותר בארכיפלג הוא האי בופורט. דרומית לבופורט נמצאים האיים רוס, וויט, בלאק ואיי דלברידג'.

## ראו גם
* הגאזט האנטארקטי המשווה SCAR

## הערות שוליים

רוס
רוס
Artist-in-residence

**Artist-in-residence** או **Author-in-residence** (בעברית: שהות אמן, שהות סופר) הוא כינוי למספר רחב של תוכניות אמנותיות הכוללות שיתוף פעולה בין אמנים וכותבים לבין ארגוני תרבות ומוסדות אקדמיים. התוכניות מספקות לאמנים ולסופרים מרחב לפעולה, מחקר וכתיבה, לצד משאבים לתמיכה בעשייה האמנותית שלהם. שורשי הרעיון במגורי אמנים באקדמיות האירופיות לאומנות במאה ה-16, והפורמט תפס תאוצה מאז שנות ה-60 של המאה ה-20. תוכניות Artist-in-residence ו-Author-in-residence נבדלות אלו מאלו בהתאם למוסד המארח אותם, אך לרוב מטרתן המשותפת היא לאפשר לאמן האורח זמן ומרחב לפתח עבודות ולחקור באופן יצירתי רעיונות חדשים.

## מאפייני התוכניות
תוכניות "Artist-in-residence" או "Author-in-residence" כוללות לרוב את המרכיבים הבאים:

* **מרחב עבודה:** הקצאת סטודיו, משרד או מרחב כתיבה שבו האומנים והסופרים יכולים לעבוד על הפרויקטים שלהם.
* **אירוח ולינה:** שהות במקום מסוים לתקופה מסוימת, לעיתים קרובות עם מגורים המסופקים על ידי התוכנית.
* **סדנאות ופעילויות אקדמיות או קהילתיות:** אמנים וסופרים מוזמנים לקיים סדנאות, הרצאות או מפגשים עם הקהילה המקומית, סטודנטים או קהל כללי.
* **מענקים ותמיכה כספית:** לעיתים ניתנים מענקים או תמיכה כספית לכיסוי הוצאות מחיה, חומרים ואמצעי יצירה.
* **הזדמנויות תצוגה והצגה:** מתן אפשרות להציג את העבודה שלהם בגלריות, תערוכות או אירועים פומביים.
* **חילופי תרבות ושיתופי פעולה:** מפגשים עם אמנים, סופרים ואנשי מקצוע אחרים במטרה ליצור קשרים, לשתף פעולה ולהעשיר את העשייה האמנותית.
* **משוב והכוונה מקצועית:** קבלת משוב מעמיתים וממדריכים, ולפעמים גם הדרכה מקצועית לפיתוח אישי ואמנותי.

## ראו גם
* עמית מחקר

קטגוריה:אמנות
קטגוריה:מינויים אקדמיים
אסולין (אלבום)

**אסולין** הוא אלבום האולפן השביעי של המוזיקאית הישראלית, J.Lamotta והשני שלה בעברית. האלבום יצא לאור ב-4 במרץ 2024 תחת חברת התקליטים נענע דיסק.

## רקע
J.Lamotta התמקדה בעבר בשוק הבינלאומי, חתמה בחברות תקליטים זרות והופיעה בפסטיבלים באירופה וביפן. עם זאת, מאז תחילת מלחמת חרבות הברזל, חברת התקליטים הבינלאומית של אסולין ביטלה את החוזה שלה בטענה ללחץ ורצון לא לעבוד יותר עם אמנים מישראל. מאז שנת 2022, היא פונה לקהל הישראלי, והוציאה אלבום בכורה בעברית בשם "ככה שמעתי" עם סינגלים מצליחים כמו "פירות" ו"לעשות טוב".

האלבום "אסולין" הוא השני של J.Lamotta בעברית והשביעי בסך הכל.

## הרכב
האלבום נקרא "אסולין", שהוא שם המשפחה המקורי שלה. האלבום כולל 13 שירים ש-J.Lamotta כתבה, הלחינה וביצעה, בהפקה מוזיקלית של אופיר (אופירי) יוגב. באלבום מופיעות הופעות אורח של עדן דרסו וטדי נגוסה, בנוסף לאופירי. אליסף בשארי משתתף בשיר "יריתי חץ", ואבשלום אריאל השתתף בכתיבה, הלחנה והפקת שיר הסיום של האלבום "אפחד".

מילותיה של J.Lamotta באלבום זה עוסקות בסיפורים אישיים מחייה, בוחנים את שורשיה המזרחיים והמשפחה הפטריארכלית. השירה בעברית באלבום הזה הפכה את היצירה של אסולין לחשופה יותר: .

אסולין אומרת שכל פרויקט שלה הוא דף חדש: .

## קידום
לפני צאת האלבום, J.Lamotta כבר הוציאה כמה משירי האלבום בליווי קליפים.

J.Lamotta חגגה את השקת האלבום בהופעה ב-13 באפריל 2024 במועדון גגרין בתל אביב, עם הופעות אורח של טדי נגוסה, עדן דרסו ואופירי.

ב-27 ביוני הוציאה את השיר "חרטטי בביטחון" כסינגל החמישי מתוך האלבום. ב-17 ביולי הוציאה לאור כסינגל שיווקי את שיר הנושא של האלבום, "אסולין".

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומי חברת נענע דיסק
חארפ

**חארפ** (ברוסית: **Kharp**) הוא יישוב עירוני בנפת פריורלסקי שבימאלו-ננץ ברוסיה, על גדת נהר סוב ליד קוטב אוראל . במפקד אוכלוסין שהתקיים ברוסיה ב-2010, אוכלוסיית היישוב מנתה 6,413 נפש, במפקד ב-2002 מנתה 7,278, ובמפקד הסובייטי ערב התפרקות ברית המועצות, ב-1989, מנתה 5,381.

## גאוגרפיה ותכונות
היישוב הגדול הקרוב ביותר לחארפ הוא סלחרד, הנמצא במרחק של כ-45 ק"מ מהיישוב. בחארפ נמצאות מושבות עונשין IK-18 Polar Owl  ומושבת העונשין מספר 3 בימאלו־ננץ, שהם שניים מבתי הכלא הצפוניים ביותר של רוסיה.

## היסטוריה
היישוב נבנה על ידי אסירי גולאג בתקופת סטלין. ההתיישבות החלה עם הקמת תחנת הרכבת פודגוריניה, שהורכבה מכמה בתים של עובדי הרכבת. על פי החלטה של המועצה האזורית של טיומן ב-24 בינואר 1968, תחנת פודגורנאיה הוסבה לכפר חארפ. בדצמבר 1971, על פי החלטת הסובייט העליון של רוסיה, הוקמה המועצה הכפרית של חארפ. ב-9 באפריל 1981 הועבר חארפ לכפיפות המנהלית של העיר לאביטננג'י. חארפ הפך לכפר פועלים.

ב-16 בפברואר 2024, מת פעיל האופוזיציה אלכסיי נבלני בהיותו כלוא במושבת העונשין פולאר וולף בחארפ.

## קישורים חיצוניים
* 
* 

## הערות שוליים

קטגוריה:ימאלו-ננץ: ערים
מייקל באידו

**מייקל באידו** (באנגלית: **Michael Baidoo**; נולד ב-14 במאי 1999 באקרה שבגאנה) הוא כדורגלן גאנאי המשחק בעמדת הקשר ההתקפי בקבוצת פלימות' ארגייל.

## קריירת מועדונים
באידו גדל במחלקות הנוער של ויז'ן ומיטיולן. הוא ערך הופעה אחת בקבוצה הבוגרת של המועדון במסגרת ליגת העל הדנית, ובהמשך שיחק בפרדריסיה מליגת המשנה הדנית ובירב וסאנס אולף מליגת העל הנורווגית.

ב-13 בינואר 2022 חתם באידו באלפסבורג מליגת העל השוודית.

ב-3 בינואר 2025 חתם באידו בפלימות' ארגייל מהצ'מפיונשיפ.

## תארים
;מיטיולן
* ליגת העל הדנית (1): 2017/18

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני מיטיולן
קטגוריה:כדורגלני סאנס אולף
קטגוריה:כדורגלני אלפסבורג
קטגוריה:כדורגלני פלימות' ארגייל
קטגוריה:ספורטאים זרים בדנמרק
קטגוריה:ספורטאים גנאים בנורווגיה
קטגוריה:ספורטאים גנאים בשוודיה
קטגוריה:ספורטאים גנאים באנגליה
קטגוריה:גנאים שנולדו ב-1999
פרנקו מסטנטואונו

**פרנקו מָסְטַנְטוּאוֹנוֹ** (בספרדית: **Franco Mastantuono**; נולד ב-14 באוגוסט 2007 באסול שבארגנטינה) הוא כדורגלן ארגנטינאי המשחק בעמדת הקשר ההתקפי המשחק בריאל מדריד ובנבחרת ארגנטינה.

## קריירת מועדונים

### ריבר פלייט
מסטנטואונו גדל מחלקות הנוער של ריבר דה אסול, קלוב קמנטו וריבר פלייט. ב-28 בינואר 2024 ערך את הופעת הבכורה שלו בקבוצה הבוגרת של ריבר פלייט, בתיקו 1-1 נגד ארחנטינוס ג'וניורס במסגרת המחזור הראשון בליגת העל הארגנטינאית לעונת . ב-25 באפריל ערך את הופעת הבכורה שלו בגביע ליברטדורס, בניצחון 2-1 על ליברטד במסגרת שלב הבתים לעונת 2024. במשחק זה הבקיע את שער הבכורה שלו בטורניר.

### ריאל מדריד
ב-13 ביוני 2025 הודיעה ריאל מדריד שהשחקן צפוי להצטרף לקבוצה החל מה-14 באוגוסט 2025 לאחר שיהיה בן 18. ב-14 באוגוסט 2025, יום הולדתו ה-18 של מסטנטואונו, ריאל מדריד הציגה אותו בצורה רשמית. במהלך טקס ההצגה הוענקו לו שעון, חולצה עם שמו והמספר 30 ובנוסף דגם מוקטן של אצטדיון סנטיאגו ברנבאו.

## תארים
;ריבר פלייט
* הסופר קאפ הארגנטינאי: 2023 (שוחק ב-2024)

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני נבחרת ארגנטינה
קטגוריה:כדורגלני ריאל מדריד
קטגוריה:ארגנטינאים שנולדו ב-2007
השיבה מהפלנטה האחרת

**השיבה מהפלנטה האחרת** הוא סרט תיעודי ישראלי-גרמני בבימוי אסף לפיד, העוסק בדמותו של הסופר יחיאל די-נור, הידוע יותר בשם **ק. צטניק,** שהתפרסם בזכות ספריו רבי המכר על השואה ועדותו יוצאת הדופן במשפט אייכמן. הסרט שודר לראשונה בכאן 11 בערב יום הזיכרון לשואה ולגבורה, ב-5 במאי 2024.

הפקת הסרט נתמכה בין השאר על ידי קרן יהושע רבינוביץ לאמנויות תל אביב, ועידת התביעות, קרן אבי חי, קרן גשר לקולנוע רב תרבותי ומועצת הפיס לתרבות ולאמנות.

לסרט התראיינו חוקרי ספרות והיסטוריונים, ובהם דינה פורת ואלי תבור.

שם הסרט הוא פרפרזה על מושג "הפלנטה האחרת" שבו השתמש יחיאל די-נור כדי לתאר את מחנה הריכוז אושוויץ במהלך עדותו במשפט אייכמן.

הסרט כולל קטעים משוחזרים העושים שימוש באנימציה ממוחשבת ממוחשת והוא הסרט התיעודי הראשון בישראל העושה שימוש במנוע המשחקים Unreal Engine ככלי לאנימציה בסרט תיעודי.

הסרט זכה בפרס התחקיר הטוב ביותר לסרט דוקומנטרי בפסטיבל הקולנוע ירושלים 2023, בפרס היוצר המבטיח לשנת 2024 בפסטיבל אטלנטה, בפרס זכויות האדם באוסטרליה, פרס חבר השופטים בפסטיבל היהודי בברלין, בפרס הסרט הדוקומנטרי הטוב בפסטיבל היהודי בוורשה, פרס למוזיקה הטובה ביותר ופרס העיצוב האמנותי בתחרות פרסי הפורום הדוקומנטרי וכן היה מועמד לפרס אופיר בקטגוריית הסרט התיעודי הטוב ביותר מעל 60 דקות בשנת 2024.

## קישורים חיצוניים
 - הדף הרשמי באתר כאן 11

* 
* 
## הערות שוליים

קטגוריה:תאגיד השידור הישראלי: סרטים תיעודיים
קטגוריה:סרטים תיעודיים על השואה
קטגוריה:סרטים תיעודיים ישראליים
קטגוריה:סרטי 2023
פליקס גנטמכר

**פליקס גנטמכר** (ברוסית: **Феликс Рувимович Гантмахер**; (23 בפברואר 1908, אודסה - 16 במאי 1964, מוסקבה) היה מתמטיקאי סובייטי ממוצא יהודי. בנו וסבולוד גנטמכר היה פיזיקאי וחבר באקדמיה למדעים של ברית המועצות.

## קורות חיים
גנטמכר נולד בשנת 1908 באודסה למשפחה יהודית. בשנת 1916 הוא התחיל ללמוד בבית ספר אך אחרי כמה שנים למד בבית והשלים תוכנית לימודים באופן עצמאי.

בשנים 1923–1925 גנטמכר למד מתמטיקה במוסד להשכלה גבוהה באודסה. בשנת 1926 הוא כתב מאמר מדעי ראשון. בשנת 1927 החל לימודי תואר שלישי אותם סיים בשנת 1930 ומונה לפרופסור.

בשנת 1934 גנטמכר עבר למוסקבה והחל לעבור במכון למתמטיקה של אקדמיה למדעים של ברית המועצות. בשנת 1939 הוא כתב עבודה על חקר מטריצה ביחד עם מארק קריין.

בשנים 1942–1946 הוא ניהל מחלקה במכון האווירו-הידרודינמי המרכזי ופעל על שיפורים של מערכת "קטיושה". על עבודה זו בשנת 1944 הוענק לו "עיטור הכוכב האדום" ובשנת 1948 פרס ברית המועצות.

בשנת 1947 גנטמכר החל ללמד במכון לפיזיקה וטכנולוגיה של מוסקבה והחל משנת 1954 היה ראש קתדרה למכניקה תאורטית.

בשנת 1962 לגנטמכר הוענק עיטור הדגל האדום של העמל.

הוא כתב ספר נושא חקר מטריצות שבנת 2000 תורגמה לאנגלית ויצאה במהדורה מחודשת.

גנטמכר נפטר בשנת 1964 ונטמן בבית העלמין דונסקויה החדש.

## קישורים חיצוניים
* ביוגרפיה 
* ביוגרפיה
* 

קטגוריה:מדענים יהודים סובייטים
קטגוריה:מתמטיקאים רוסים
קטגוריה:מתמטיקאים יהודים
קטגוריה:מעוטרי הכוכב האדום
קטגוריה:מעוטרי עיטור הדגל האדום של העמל
קטגוריה:בוגרי אוניברסיטת אודסה
קטגוריה:סובייטים שנולדו ב-1908
קטגוריה:סובייטים שנפטרו ב-1964
וולטר דה סאוסמיירז קיילי

מייג'ור גנרל **סר וולטר דה סאוסמיירז קיילי**, KCMG, CB, DL (באנגלית: **Walter de Sausmarez Cayley**; 8 באוגוסט 1863 – 21 ביולי 1952) היה קצין בצבא הבריטי ששירת באפריקה לקראת סוף המאה ה-19, ולאחר מכן במסופוטומיה ובגליפולי במהלך מלחמת העולם הראשונה.

## ביוגרפיה
### ראשית חייו
וולטר דה סאוסמיירז קיילי היה בנו הבכור של הנרי קיילי, סגן המנתח הכללי בצבא בנגל ומנתח כבוד של המלכה ויקטוריה והמלך אדוארד השביעי. בין אחיו היו דאגלס אדוארד קיילי, שגם שירת בהצטיינות במערכה בגליפולי, והנרי פריאולקס קיילי, קצין צי שעלה לדרגת אדמירל משנה בצי המלכותי האוסטרלי. הוא נולד בהודו בשנת 1863 והוטבל בגוראקפור.

הוא התחנך במרלבורו קולג' ובמכללה הצבאית המלכותית בסנדהרסט.

בשנת 1896 נשא לאישה את קונסטנס בלייקני (1870 – 1966), בתו של הכומר. ריצ'רד פול בלייקני, רקטור ברידלינגטון וקנון של קתדרלת יורק.

### קריירה צבאית
ב-1883 הצטרף לרגימנט מערב יורקשייר ושירת במערכה באשנטי (1895–1896) במה שהיא כיום גאנה, מה שהוביל לסיפוח שטח אשנטי על ידי בריטניה. ב-1890 הועלה לדרגת קפטן. על חלקו במלחמת הבורים השנייה קיבל את מדליית דרום אפריקה של המלכה עם שלושה סוגרים. בשנת 1901 הגיע לדרגת מייג'ור. לאחר מכן הוא הוצב בהודו, והשתתף בפעולות על הגבול הצפון-מערבי ב-1908. הוא הועלה לדרגת לוטננט קולונל ב-1910.

ב-1914 מונה למפקד חטיבת הרגלים ה-39 בדרגת בריגדיר, ויצא עם החטיבה לגליפולי. לאחר הנסיגה מגליפולי הוא השתתף במערכה במסופוטמיה כמפקד הדיוויזיה ה-13 (המערבית), ונשאר שם עד סוף מלחמת העולם הראשונה. הוא קיבל את תואר עמית מסדר האמבט ואת תואר עמית מסדר מיכאל הקדוש וג'ורג' הקדוש בשנת 1916, ואת תואר אביר מפקד מסדר מיכאל הקדוש וג'ורג' הקדוש בשנת 1917. על שירותיו במלחמת העולם הראשונה, הוענק לו גם מסדר הכוכב של קראדורה של סרביה.

### אחרית חייו
סר וולטר דה סאוסמיירז קיילי פרש מהצבא ב-1920. בעשורים האחרונים שלו הוא התגורר בקרואות'ורן, ברקשייר, ובשנת 1939 מונה לסגן לוטננט של ברקשייר. הוא מת בביתו בקרואות'ורן ב-21 ביולי 1952.

## הערות שוליים

קטגוריה:בוגרי המכללה הצבאית המלכותית בסנדהרסט
קטגוריה:מסדר האמבט: עמיתים
קטגוריה:גנרלים בריטים במלחמת העולם הראשונה
קטגוריה:בריטים שנולדו ב-1863
קטגוריה:בריטים שנפטרו ב-1952
עונת 2024/2025 בליגה הלאומית בכדורסל

**עונת 2024/2025 ב** היא העונה ה-59 של הליגה השנייה במבנה ליגות הכדורסל בישראל.

בשונה מעונה הקודמת, בעונה זו שיחקו 14 קבוצות, 9 קבוצות ששיחקו בליגה בעונה הקודמת, ואליהן הצטרפו היורדת מליגת העל בכדורסל הפועל אילת, שלוש העולות מהליגה הארצית אליצור יבנה, הפועל כפר סבא והפועל מגדל העמק-יזרעאל, ובנוסף מ.כ. עוטף דרום, שהוקמה על ידי איגוד הכדורסל שלא יכלה להעפיל לליגת העל או לרדת לליגה הארצית.

החל מעונה זו שונתה שיטת המשחקים ולאחר שני הסיבובים הראשונים, בהם כל קבוצה נפגשה לצמד מפגשים מול כל יריבה בשיטת בית-חוץ (סך הכל 26 לכל קבוצה), חולקה הליגה לשני בתים: מקומות 1–6 שיחקו בבית העליון ואילו מקומות 7–14 בבית התחתון. בסיום המשחקים הקבוצה שדורגה במקום הראשון העפילה לליגת העל ואילו מקומות 2–9 העפילו לפלייאוף העליון. שתי הקבוצות שסיימו אחרונות בבית התחתון ירדו לליגה הארצית. אם מ.כ. עוטף דרום תסיים באחד משני המקומות האחרונים, הקבוצה שתדורג מעלייה תרד לליגה הארצית, ואם תסיים במקומות 1–9 הקבוצה שמתחתיה תתפוס את מקומה.

## קבוצות

## צוות ונותני חסות

## שינויי מאמנים

## טבלת הליגה
### עונה סדירה

## בית עליון
6 הקבוצות שהעפילו לבית העליון ישחקו סיבוב בודד בן 5 משחקים, לאחריו הראשונה בבית תעפיל לליגת העל והקבוצות במקומות 2 - 6 יעפילו לשלב הפלייאוף.
הקבוצות שסיימו את העונה הסדירה במקומות 1 - 3 יארחו 3 משחקים והקבוצות במקומות 4 - 6 יארחו שני משחקים כל אחת.

## הבית התחתון
8 הקבוצות שיסיימו את הליגה במקומות 7–14 יתמודדו בסיבוב פנימי אחד בשיטת ליגה הכולל 7 משחקים לכל קבוצה, כאשר הניקוד נמשך מהליגה הסדירה. 2 הקבוצות שיסיימו במקומות האחרונים ירדו לליגה הארצית ושלוש הקבוצות במקומות הראשונים יעפילו לפלייאוף.

## פלייאוף

### תבנית משחקי הפלייאוף

### רבע הגמר

מקומות 2–6 בבית העליון ומקומות 7–9 בבית התחתון מתמודדות לפי דירוגן בסיום העונה (מקום שני נגד מקום תשיעי, מקום שלישי נגד מקום שמיני, מקום רביעי נגד מקום שבעי ומקום חמישי נגד מקום שישי) בסדרת הטוב מ-3, כשהקבוצה המדורגת גבוה יותר תארח את המשחק הראשון והשלישי (במידת הצורך) והמדורגת נמוך יותר תארח את המשחק השני.

### חצי הגמר

4 הקבוצות שיעפילו מרבע הגמר יתחרו ב-סדרת הטוב מ-3.

### גמר

2 הקבוצות שיעפילו מחצי הגמר יתחרו ב-סדרת הטוב מ-5. המנצחת תעפיל לליגת העל.

## פרסים
### חמישיית המחזור

### מצטיין המחזור

### פרסים חודשיים

#### השחקן הישראלי של החודש

#### השחקן הזר של החודש

#### מאמן החודש

## מצטייני הסיבוב הראשון
### השחקן הזר של הסיבוב

### השחקן הישראלי של הסיבוב

### מאמן הסיבוב

## מצטייני העונה

### מאמן העונה

### שחקן ההגנה

### תגלית העונה

### השחקן השישי

### השחקן הישראלי של העונה

### חמישיית העונה

## הערות שוליים

קטגוריה:2025 בישראל: כדורסל
קטגוריה:2024 בישראל: כדורסל
קטגוריה:תחרויות כדורסל ב-2025
קטגוריה:תחרויות כדורסל ב-2024
קטגוריה:עונות בליגה השנייה בכדורסל בישראל
ועדה מייעצת למערכות מידע בחלל

**הוועדה המייעצת למערכות מידע בחלל** (**CCSDS**) נוסדה בשנת 1982 עבור סוכנויות חלל ממשלתיות כדי לדון ולפתח סטנדרטים מערכות מידע בחלל. כיום מורכבת מ-11 סוכנויות חברות, עשרים ושמונה סוכנויות משקיפים ומעל 140 שותפים תעשייתיים, הוועדה פועלת ותומכת בשיתופי פעולה בין סוכנויות חברות באמצעות הקמת תקני נתונים ומערכת.  על פי אתר האינטרנט של הארגון, יותר מ-1000 משימות חלל השתמשו בתקני נתונים ומערכות שנוצרו על ידי CCSDS. הפעילויות של CCSDS מאורגנות סביב שישה תחומי נושא ומורכבות מקבוצות עבודה רבות בתוך סביבת קבוצת העבודה השיתופית הכוללת (CWE). 

## פרסומים ותקנים
ה-CCSDS מחולק ל-6 תחומים טכניים: 
* שירותי אינטרנט בחלל
* שירותי תפעול משימה וניהול מידע
* שירותי ממשק משולבים בחלליות
* הנדסת מערכת
* שירותי תמיכה משותפים
* שירותי קישור חלל

ה-CCSDS פיתח תקני נתונים ומערכות מידע בהן מגוון תחומים הכוללים יצירת נתונים, שידור, ניהול ושימור, כמו כן גם את המערכות התומכות בנתונים אלה. אלה כוללים פרוטוקולים ורישומי רשתות לתקשורת בחלל, בינתם גם תוספות למפרטי פרוטוקול האינטרנט הבין-פלנטרי ותקשורת החלל. תקנים אחרים כוללים XML Telemetric ו-Command Exchange ומסגרות כגון Mission Operations Services Concept  ו־Open Archival Information System,  האחרון, מודל שאומץ גם על ידי הקהילה הרחבה של שימור דיגיטלי ואוצרות נתונים .

חלק מהתקנים שפותחו על ידי הוועדה הם:
* שירותי CCSDS Mission Operations
* CCSDS File Delivery Protocol (CFDP)
* גיליונות נתונים אלקטרוניים (EDS)
* הרחבת קישור שטח (SLE)
* XML Telemetric and Command Exchange (XTCE)

## חֲבֵרוּת
כל מדינה המשתתפת בוועדה יכולה לשלוח ארגון אחד שיהיה חבר בסוכנות. 11 הסוכנויות החברות הנוכחיות ב-CCSDS הן: 
* Agenzia Spaziale Italiana (ASI), סוכנות החלל האיטלקית, איטליה
* סוכנות החלל הקנדית (CSA), קנדה
* Centre National d'Etudes Spatiales (CNES), המרכז הלאומי לחקר החלל, צרפת
* מינהל החלל הלאומי של סין (CNSA), סין
* Deutsches Zentrum für Luft- und Raumfahrt (DLR), גרמניה
* סוכנות החלל האירופית (ESA)
* המכון הלאומי לחקר החלל (INPE), ברזיל
* סוכנות חקר החלל של יפן (JAXA), יפן
* מינהל האווירונאוטיקה והחלל הלאומי (NASA), ארצות הברית
* ROSCOSMOS, רוסיה
* סוכנות החלל הבריטית, בריטניה

## ראו גם
* רשימת סוכנויות החלל הממשלתיות

## הערות שוליים

## קישורים חיצוניים

קטגוריה:ארגוני תקינה
קטגוריה:חקר החלל
ווקה אי. או.

**ווקה אי. או. בע"מ**, המוכרת במותג **Weka** היא חברת מחשוב ישראלית המפתחת ומייצרת תוכנה לניהול אמצעי אחסון נתונים, ליישומים עתירי נתונים ובפרט יישומי בינה מלאכותית ומחשוב עתיר ביצועים (HPC) .

## היסטוריה
החברה הוקמה בינואר 2014 על ידי לירן צביבל (מנכ"ל), ד"ר עומרי פלמון (מנהל אסטקטגיה ראשי) ומאור בן דיין (ארכיטקט ראשי) - שלושתם יוצאי חברת XIV שנמכרה בינואר 2008 ל-IBM. החברה פיתחה תוכנה לניהול אמצעי אחסון נתונים עבור יישומים עתירי נתונים (הפחים הנמדדים באקסה-בייט - 1018 בתים), המגדילה משמעותית את מהירות הגישה לנתונים. התוכנה פועלת מול רכיבי חומרה (מעבדים, רשת תקשורת והתקני אחסון) נפוצים, במסגרת שירותי ענן או בדאטה סנטר מקומי.

### גיוס הון
בשנת 2014 גייסה החברה 10 מיליון דולר. ביוני 2016 גייסה החברה 22 מיליון דולר.

במאי 2019 גייסה החברה 31.7 מיליון דולר.

בינואר 2022 גייסה החברה 73 מיליון דולר.

בנובמבר 2022 גייסה החברה 135 מיליון דולר, לפי שווי של 750 מיליון דולר.

במאי 2024 גייסה החברה 100 מיליון דולר לפי שווי (לאחר הכסף) של 1.6 מיליארד דולר, ובכך הפכה לחד-קרן. בנוסף מכרו עובדי החברה מניות בסך 40 מיליון דולר.

## קישורים חיצוניים
* 

* 

## הערות שוליים

קטגוריה:חברות שירותי מחשוב ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות שהוקמו ב-2014
מערכת אנדוממברנה

**מערכת האנדוממברנה** היא קבוצה של ממברנות ואברונים בתאים אוקריוטיים הפועלים יחד ליצירה, שינוי, אריזה והובלה של שומנים וחלבונים.
300px|ממוזער|טקסט=תרשים של מערכת האנדוממברנה|תרשים של האנדוממברנה
המערכת מורכבת מרשתית תוך-פלזמית (רטיקולום אנדופלזמי), מגופי גולג'י, מחלוליות, מליזוזומים, מפרוקסיזומים וממעטפת הגרעין. קרום הפלזמה נכלל במערכת האנדוממברנה מכיוון שהוא מקיים אינטראקציה עם שאר האברונים האנדוממברניים. מערכת האנדוממברנה לא כוללת את הממברנות של המיטוכונדריה או הכלורופלסטים.

המערכת יוצרת חלבונים או שומנים שונים במאמצעות רשתית תוך-פלזמית המחוספת והחלקה, החלבונים עוברים בין אברוני המערכת באמצעות חלוליות. מהרשתית תוך-פלזמית עוברים החלבונים למערכת גולג'י שאורזת אותם בתצורתם הסופית ואחראית גם לשלח אותם למקומות שונים - העברה שלהם לחלק בתוך התא (לדוגמה כדי לקלוט בועיות של מזון שמגיעות מבחוץ, לפרק אותו ולהפוך את התוכן שלהן לזמין לתא) או להיות מופרשים החוצה מהתא (בתור הורמונים או חומרים אחרים שהתא יכול להפריש).

## הערות שוליים

## קישורים חיצוניים

* The Endomembrane System סרטון ביוטיוב

קטגוריה:אברוני התא
בשביל המחר

**בשביל המחר** היא עמותה ללא כוונת רווח, אשר מסייעת ללוחמי צה"ל משוחררים לעבד חוויות לחימה.

## רקע
העמותה הוקמה בשנת 2009 במטרה לשמש תמיכה לחיילים משוחררים. העמותה מתמחה בעיבוד אירועי לחימה ללוחמים ולוחמות משוחררים שעברו שירות קרבי, על ידי תהליך עבודה קבוצתי במסעות בטבע ומתן כלים להתמודדות, והשתתפות בתהליך מקדם במעבר לשגרת חיים אזרחית. מטרת העמותה המוצהרת היא ליזום ולהפעיל פעילות קבוצתית מונחית לחיילי מילואים שעברו שירות קרבי, ולאפשר להם להשתתף בתהליך תמיכה במעבר משירות צבאי לשגרת החיים האזרחית. העמותה מבצעת פעילויות מסייעות עם חיילים וחיילות שעברו אירועי לחימה ואיכות החיים שלהם ושל סביבתם נפגעה כתוצאה מכך.

## פעילות העמותה
פעילות העמותה כוללת מסעות קבוצתיים בטבע המונחים על ידי אנשי מקצוע. במסגרת מסעות אלו המשתתפים לומדים ומתרגלים מודל לחיזוק החוסן הנפשי לצד מעגלי שיח המהווים מרחב מוגן המזמינים שיתוף של אירועי לחימה שחוו ויוצרים תהליך של ההתמודדות איתם.

במהלך מלחמת חרבות ברזל בעקבות צורך שעלה מבוגרי העמותה נבנתה תוכנית תמיכה לבנות זוג של לוחמים במטרה לצאת למסע תמיכה הכולל שיתוף רגשי והתמודדות עם שינוי בחווית השגרה, התמודדות עם חרדות ועוד. המנחים מגיעים מעולמות הפסיכולוגיה והנחיית הקבוצות ומומחים בעיבוד אירועי לחימה ותסמיני פוסט-טראומה, מספקים לבנות הזוג מידע על חווית הלוחמים בשטח ומסייעים במתן מענה מקצועי לשאלות הנוגעות בניהול קשר טלפוני, שיתוף הילדים בשיחות, הכנה ליציאה של הלוחם לאפטר בבית המשפחה ועוד.

בעקבות מלחמת חרבות ברזל והעלייה במודעות בחשיבות הטיפול בעמותה מציינים שיש עלייה משמעותית במספר הפניות לקבלת סיוע וליווי נפשי, במשרדי העמותה נרשמה עלייה של 1,000% בפניות לוחמים שמבקשים לצאת למסע לעיבוד אירועי לחימה.

## קישורים חיצוניים
* 
* 
* אילן ליאור, סיפור דרך מזווית אישית, על הקמת העמותה
* מה עושים בשביל המחר, פודקאסט

## הערות שוליים

קטגוריה:ישראל: עמותות
קטגוריה:ישראל: עמותות של בוגרי יחידות צבאיות
קטגוריה:ישראל: ארגוני עזרה
החבורה הכפלית של חוג

במתמטיקה, החבורה הכיפלית של שדה או באופן כללי יותר של חוג היא החבורה המורכבת מכל האיברים ההפיכים. פעולת החבורה היא מכפלה בחוג. העובדה שזו אכן חבורה היא חלק מהאקסיומות של חוג.

עבור שדה, החבורה מכילה את כל האיברים השונים מאפס, והיא חבורה חילופית.
עבור שדה סופי, החבורה היא ציקלית.

## הגדרות וסימונים

עבור שדה K. מסמנים את החבורה הכפלית ב K^{\times}.

בנוסף, מסמנים ב \mathbb{G}_m את הפונקטור מחוגים חילופיים (עם יחידה) לחבורות אבליות המעביר כל חוג לחבורה הכפלית שלו. ניתן לראות בפונקטור זה סכרמת חבורה. אם קובעים שדה בסיס ומצמצמים את הפונקטור לחוגים מעל שדה זה אז ניתן לראות בו גם חבורה אלגברית.

## החבורה הכפלית כחבורה אלגברית
ניתן להגדיר את \mathbb{G}_m כחבורה אלגברית באופן אלמנטרי יותר בתור אוסף הפתרונות של המשוואה xy=1 כאשר המכפלה מוגדרת על ידי (x,y) \cdot (x',y') = (xx',yy').
זוהי חבורה אלגברית רדוקטיבית וחילופית. היא אחת מאבני הבניין של חבורות אלגבריות, אף על פי שאיננה חבורה פשוטה. מעל שדה סגור אלגברית, כל חבורה רדוקטיבית איזוגנית למכפלה של חבורות פשוטות ומספר עותקים של החבורה הכפלית.
חבורה שהיא צורה של חזקה של החבורה הכפלית נקראת טורוס.

## דוגמאות
* החבורה הכיפלית של החוג הסופי \Z היא חבורה מסדר 2 (מכילה רק את האיברים 1 ו- -1)
* החבורה הכיפלית של החוג הסופי \Z/n\Z נקראת חבורת אוילר
* החבורה הכיפלית של שדה סופי היא תמיד ציקלית
* החבורה הכיפלית של \R איננה קשירה. היא איזומורפית כחבורת לי למכפלה \R \times S_2. בבטוי האחרון \R מתייחס לחבורה החיבורית של השדה \R. לעומת זאת, כחבורות אלגבריות (מעל השדה \R כמו גם מעל כל חוג אחר) החבורה הכיפלית והחבורה החיבורית שונות מאוד זו מזו ואין אפילו מורפיזם לא טריוויאלי ביניהן. כמו כן \R^\times ו- \R \times S_2 איזומורפיות כיריעות נאש אך לא כחבורות נאש.
* החבורה הכיפלית של \mathbb{C} קשירה אך איננה פשוטת קשר. הכיסוי האונברסלי שלה כחבורת לי (וגם כמרחב טופולוגי) איזומורפי לחבורה החיבורית של \mathbb{C}. באופן מפורש יותר מתקיים \mathbb{C}/\Z\cong \mathbb{C}^\times. * עבור שדה המספרים ה-p-אדיים F=\Q_p או באופן כללי יותר של שדה מקומי לא ארכימדי F מתקיים: F^\times\cong Z\times \mathcal O^\times \cong Z\times k^\times \times \mathcal P \cong Z\times k^\times \times \mathcal O  כאשר \mathcal O הוא חוג השלמים של השדה, \mathcal P הוא האידיאל המקסימלי של חוג זה ו-k=\mathcal O/\mathcal P. הוא שדה השארית של F. תורת שדה המחלקה המקומית קושרת בין החבורה F^\times לבין ההרחבות האבליות של השדה F.
* משפט הקיום והיחידות של הפרוק לגורמים ראשוניים גורר ש: \Q^\times \cong \{1,-1\}\times \bigoplus_\Pi \Z. כאשר \Pi היא קבוצת המספרים הראשוניים.
* החבורה הכיפלית של חוג האידיאלים \mathbb A_K של שדה גלובלי K נקראת חבורת האידיאלים ומסומנת ב-\mathbb I_K. תורת שדה המחלקה הגלובלית קושרת בין החבורה \mathbb I/K^\times לבין ההרחבות האבליות של השדה K.

## ראו גם
* חבורת אוילר

## לקריאה נוספת

*
*
*Milne, J. S., *[http://www.jmilne.org/math/CourseNotes/ala.html Affine Group Schemes; Lie Algebras; Lie Groups; Reductive Groups; Arithmetic Subgroups]*
*
*


## הערות שוליים

קטגוריה:מבנים אלגבריים
קטגוריה:תורת החבורות
קטגוריה:תורת השדות
נבגדת

**נבגדת** (באנגלית: **Deceived**) הוא סרט מותחן פסיכולוגי משנת 1991 עם גולדי הון וג'ון הרד  בתפקידים הראשיים.

העלילה היא על זוג נשוי שחייהם משתבשים לאחר שהבעל הסתבך ואשתו מגלה סודות אפלים בעברו.

## תקציר העלילה
אדריאן סונדרס (גולדי הון) נשואה באושר לג'ק סונדרס (ג'ון הרד) ולהם בת – מארי (אשלי פלדון). אדריאן עובדת במוזיאון העירוני וג'ק הוא סוחר עתיקות שעוסק בזיוף עתיקות ובמכירתם. הכול מתנהל יפה עד שמומחה העתיקות תומאס (ז'אן רובס) מגלה זיוף של שרשרת מצרית עתיקה שג'ק מכר למוזיאון. מיד רוצח אותו ג'ק ותולה אותו כדי שהשוטר החוקר (סטנלי אנדרסון) ייקבע שמדובר בהתאבדות.

לאחר מכן מביים ג'ק תאונת דרכים על ידי כך שהוא לוקח טרמפיסט, רוצח אותו ואז מדרדר את המכונית שמתלקחת באש. זמן קצר לאחר מכן מגלה אדריאן שמספר הביטוח הלאומי של ג'ק זהה למספר של מישהו באותו שם שנהרג לפני שנים בנברסקה. החקירות שלה מגלות שג'ק הוא למעשה ג'ון סליבאן שנהרג בתאונת דרכים והיה חברו הקרוב של ג'ק. קרובת משפחה שלו אוולין סליבאן (איימי רייט) מפנה אותו לאימו של ג'ק (קייט ריד) שגרה בבית עלוב בברוקלין והיא מספרת לה את האמת על בנה.

העסק מסתבך כשהיא נקראת לחזור לבית האם שם היא נפגשת בג'ק שרצח את אימו והוא מספר לה כי הוא מסובך לאחר שאדם בשם דניאל שרמן נתן לו את השרשרת המקורית ומאיים כי יחסל אותו אם לא ישיב לו. בינתיים מתגנב ג'ק לדירתם כדי למצוא את השרשרת המקורית אך נתקל בעוזרת ליליאן (פרנצ'סקה בטלר) ורוצח אותה. אדריאן המבועתת מגלה כי למעשה ג'ק הוא אדם נשוי בשם דן שרמן ואשתו בהיריון.

ג'ק מתקשר אליה ודורש את השרשרת, הוא מציין כי הוא כעת עם מארי מה שמשתמע כאיום. מסתבר שמארי נתנה את השרשרת לחברתה. אדריאן לוקחת את הענק מהחברה וקובעת פגישה עם ג'ון. כשהם נפגשים היא מבקשת שיחזיר לה קודם את מארי וכשהוא מסרב היא דוקרת אותו. הוא מתאושש ורודף אחריה עד שהוא נופל לפיר מעלית ונהרג.

## צוות השחקנים
צוות השחקנים כולל את:

## קישורים חיצוניים

*קדימון לנבגדת, באתר יוטיוב
*קדימון רחב, באתר יוטיוב
*סצנת הסיום, באתר יוטיוב

## הערות שוליים

קטגוריה:סרטי 1991
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי מתח אמריקאיים
יצחק יוסף דב רבינוביץ

רבי **יצחק יוסף דב רבינוביץ** (נולד בי"ד בטבת ה'תשכ"ה, דצמבר 1964) הוא האדמו"ר מביאלא, וחבר מועצת גדולי התורה של אגודת ישראל.

## ביוגרפיה
נולד בי"ד בטבת ה'תשכ"ה בגייטסהד לרבי בן-ציון רבינוביץ.

בשנת תשל"ט נבחר אביו לכהן ברבנות הקהילה היהודית בלוגאנו שווייץ, והוא עבר עם משפחתו לעיר, בבחרותו למד בישיבת פוניבז' והיה מקורב לרבי דוד פוברסקי. לאחר נישואיו לבתו של רבי יצחק מאיר פלינטנשטיין מקופיטשניץ התגורר בסמוך לחותנו בירושלים. בשנת תש"נ חזר ללוגאנו כדי לטפל באמו החולה ובתשנ"ה, לאחר שנפטרה שב לירושלים. בלוגאנו היה מעורב בענייני הכשרות בעיר ושימש כמשגיח מטעם אביו. בשנת תשע"ו מונה לראש רשת ישיבות ביאלא.

שכל שניים מילדיו.

בב' באייר ה'תשפ"ד, 10 במאי 2024, נפטר אביו. במלאת השבעה בח' באייר ועל פי צוואת אביו מונה לממלא מקומו היחידי, והכתרתו בפועל נעשתה על ידי אחיו הגדול.

בט' בסיון ה'תשפ"ה צורף למועצת גדולי התורה של אגודת ישראל כממלא מקומו של אביו.

## משפחתו
*בתו, נשואה לנחום מרדכי, בן האדמו"ר רבי יעקב דוד מנדל לייב פרידמן מבוהוש.
*בתו, נשואה לאליעזר זאב קליין, בן האדמו"ר מאונגוואר ארצות הברית, ונכד האדמו"ר רבי ישראל צבי יאיר דנציגר מאלכסנדר.
*בנו, ישראל אברהם משה, חתן הרב יהודה איסלר ממנצ'סטר, נהרג בו' באלול ה'תשפ"ג, 23 באוגוסט 2023 בתאונת צניחה באלפים השווייצרים.
*בנו, פנחס נחמן, נשוי לבת הרב יואל איתמר קרויז, בן אב"ד אודווארי, וחתן האדמו"ר רבי יעקב הגר מסרט ויז'ניץ.
*בנו, שלמה יהודה לייב, נשוי לבת הרב שמעון ארנסטר, בן רבי אליעזר ארנסטר רב קריית מאור חיים בצפת, וחתן רבי מאיר שלמה למברגר גאב"ד מאקאווא אשדוד.
*בתו, נשואה ליצחק, בן הרב שלמה זלמן וואזנר, בן האדמו"ר רבי  יוסף בנימין ואזנר משבט הלוי, וחתן האדמו"ר רבי יעקב דוד מנדל לייב פרידמן מבוהוש.
*בתו, נשואה לבן הרב אהרן נחום, בן האדמו"ר רבי פנחס משה טאוב מקוזמיר, וחתן האדמו"ר רבי יוחנן בידרמן מלעלוב בית שמש.

## הערות שוליים

קטגוריה:ירושלים: אדמו"רים
קטגוריה:ישראלים ילידי אנגליה
קטגוריה:אדמו"רי ביאלא
קטגוריה:בוגרי ישיבת פוניבז'
קטגוריה:ראשי ישיבה חסידים בישראל
קטגוריה:משפחת באב"ד
קטגוריה:ישראלים שנולדו ב-1964
יעקב פריימן

הרב **יעקב פריימן** (נכתב גם **פריימאן** או **פריימאנן**; כ"ב בתשרי ה'תרכ"ז, 1 באוקטובר 1866 – י"ט בטבת ה'תרצ"ח, 23 בדצמבר 1937) היה רב וחוקר תורני איש חכמת ישראל. כיהן כמרא דאתרא ואב"ד בהלישוי, פוזנא וברלין, ועסק בחקר ספרות ההלכה בתקופת הראשונים. לימד בבית המדרש לרבנים בברלין, והיה חבר בחברת מקיצי נרדמים.

התפרסם בשל מהדורותיו ללקט יושר, סידור רש"י, ספר המחכים, ועוד, ובמבואות שכתב לספרים אלה.

## ביוגרפיה
נולד בקרקוב, לר' אברהם חיים פריימאן, רב בית הכנסת הרמ"א בעיר. בילדותו למד אצל רבה של העיר, רבי שמעון סופר, ולאחר מכן נסע להונגריה ולמד בישיבה של רבי אברהם יהודה שוורץ, מתלמידי החתם סופר. בשנת ה'תרל"ה (1875) התייתם מאמו, ובשנת ה'תרמ"ב (1882) נפטר גם אביו, הוא עבר להתגורר בבית דודו הרב ישראל מאיר פריימן באוסטרוב וללמוד מפיו. במקביל, למד בגימנסיה באוסטרוב. עם סיום לימודיו התיכוניים נסע לברלין ולמד בבית המדרש לרבנים בברלין, ובמקביל למד שפות שמיות באוניברסיטת ברלין. את לימודי הדוקטור עשה באוניברסיטת טיבינגן (1890), ועבודת הדוקטורט שלו עסקה בפירוש סורי לספר דניאל.

לאחר שהשלים את לימודיו קבל משרת רבנות בקוניץ  שבמורביה. בל' בשבט ה'תרנ"א (1891) נשא לאישה באוסטרוב את בת דודו רגינה (רעכל) פריימן, ולאחר מכן נסע לקוניץ. לאחר שנים ספורות התמנה בשנת ה'תרנ"ד לאב"ד בהלישוי, וכיהן שם כעשרים שנה, עד ה'תרע"ד. בעת הפרעות שפרצו ביהדות צ'כיה ב-1899, נודע לו שהפורעים מחפשים להורגו, והוא נמלט לברסלאו.

בקיץ ה'תרע"ד התמנה לרבה של פוזנא. זמן קצר לאחר הגעתו פרצה מלחמת העולם הראשונה, שבסיומה עברה פוזנא משלטון הקיסרות הגרמנית לפולין. בתקופה זו כיהן בוועד הלאומי ליהודי פוזנא, ודאג להשבת נכסיהם של היהודים שנפגעו במעבר למשטר החדש.

כשהוחלט בקהילת יהודי ברלין למנות מרא דאתרא (לאחר שמאז רבי צבי הירש לוין לא מונה רב רשמי בעיר), הוזמן לכהן כרבה של ברלין.

נפטר בעיירה שפינדלרמיהלה בצ'כוסלובקיה על גבול גרמניה, בעת נסיעה לביקור משפחתי. נקבר בבית הקברות היהודי בהלישוי, עיר רבנותו לשעבר.

## משפחתו
נשא לאישה את רגינה (רעכל) בת דודו הרב ישראל מאיר פריימן, ונכדת רבי יעקב אטלינגר (ה"ערוך לנר"). גיסו ובן דודו היה הביבליוגרף אהרן פריימן.
בנו, אברהם חיים פריימן היה חוקר המשפט העברי, ונהרג בשיירת הדסה במלחמת העצמאות. נכדו, בן בנו ישראל מאיר, היה הרב חיים פריימן, רב בבני ברק ומהדיר התוספתא.

## קישורים חיצוניים

* רבי יעקב פריימן, בלקסיקון 'אישי ישראל'

;ספרים שהוציא
* ; 
* 
* 

## הערות שוליים

קטגוריה:מהדירי ספרות תורנית
קטגוריה:חכמת ישראל: אישים
קטגוריה:רבנים מוראבים
קטגוריה:פוזנה: רבנים
קטגוריה:ברלין: רבנים
קטגוריה:בוגרי בית המדרש לרבנים בברלין
קטגוריה:בוגרי אוניברסיטת טיבינגן
קטגוריה:סגל בית המדרש לרבנים בברלין
יעקב
קטגוריה:אישים הקבורים בבית הקברות היהודי בהולשוב
קטגוריה:פולנים שנולדו ב-1886
קטגוריה:גרמנים שנפטרו ב-1937
כנפן מצוי

**כנפן מצוי** (שם מדעי: *Miniopterus schreibersii*) הוא עטלף חרקים בינוני ממשפחת הכנפניים. זהו מין בעל תפוצה נרחבת, הנפוץ בכל האזור הפלארקטי, וכן באפריקה ובאוסטרליה. בישראל נמצא בעיקר באזורים הררים מצפון הארץ ועד הרי ירושלים.

## מאפיינים
משקל הכנפן 10–14 גרם, אורך האמה 39–47 מ"מ. פרוותו אפורה בהירה. אקולוקציה במין זה מאופיינת באות QCF-FM בתדרים 120–48 קילו-הרץ.

## תזונה ורבייה
מהירות מעופו של הכנפן גבוהה במיוחד, ומגיעה לעיתים קרובות ל-50 קמ"ש. ייתכן שצד חרקים מעופפים בקרבת צמרות עצים. שוכן במערות חשוכות. הזדווגויות והמלטות מתרחשות באביב והנקבה ממליטה ולד יחיד.

## קישורים חיצוניים

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי היינריך קאל
קטגוריה:ארץ ישראל: עטלפים
ליאון בר

**ליאון בר (בן מוחה)** (ה' ניסן תש"ל, 11 באפריל 1970 – כ"ג בתשרי תשפ"ד, 8 באוקטובר 2023) היה אלוף-משנה שהציל עשרות אזרחים מהקרבות בשדרות ומהטבח בפסטיבל נובה ב-7 באוקטובר 2023. למחרת, ב-8 באוקטובר נרצח על ידי מחבל שארב לו כשעצר ליד מכונית משטרה ירויה, בעת שנסע יחד עם בנו לחפש ניצולים ממעשי הטבח שבוצעו במסגרת טבח שבעה באוקטובר.

לאחר מותו הוענק לו ולבנו אות נשיא המדינה לגבורה אזרחית, במעמד נשיא המדינה, יצחק הרצוג.

## ביוגרפיה
ליאון נולד לעמרם ואליס בן מוחה בקריית גת. ב-6 באוגוסט 1989 התגייס לצה"ל והתנדב לצנחנים, שם שובץ בגדוד 202. בר עבר מסלול הכשרה כלוחם, את קורס מ"כים חי"ר וקורס קציני חי"ר. עם סיום קורס הקצינים שב לצנחנים כמפקד מחלקה בגדוד ושירת בגדוד עד תפקיד מפקד פלוגה. בשנים 1995–1997 שירת כמפקד פלחה"ן צנחנים, והוביל אותה בלחימה בדרום לבנון כנגד חזבאללה. בשנים 2004–2006 פיקד על גדוד 906 בביסלמ"ח. בהמשך שימש כראש מטה אוגדת איו"ש בדרגת אלוף-משנה. הוא השתחרר לאחר 26 שנות שירות והוכר כנכה צה"ל לאחר ששמיעתו וברכיו נפגעו במהלך שירותו הצבאי.

בר בוגר פו"מ "ברק" במכללה הבין זרועית לפיקוד ומטה. בעל תואר ראשון במדעי ההתנהגות מאוניברסיטת בן-גוריון ותואר שני במדיניות ציבורית מאוניברסיטת תל אביב.

## הצלת אזרחים בשדרות ומפסטיבל הנובה
### רקע

### הצלת האזרחים
ב-7 באוקטובר 2023, ב-8:00 בבוקר, עם תחילת תפוצת הסרטונים על מחבלים הנוסעים על טנדרים בשדרות בתחילת מתקפת הפתע, יצא בר מגדרה לשדרות, אליה הגיע בסביבות 9:00 ופינה פצוע לבית חולים.

לאחר מכן, עם תחילת הדיווחים על הטבח המסיבה ברעים, נסע בר לשטח וחילץ פצועים ונמלטים ליישובים הסמוכים כמו פטיש ונתיבות, וכן לבתי החולים ברזילי, סורוקה וקפלן.

למחרת נסע עם בנו עומר, שזמן מה קודם לכן השתחרר משירות כסמ"פ בצנחנים, ויחד חיפשו ניצולים על כביש 232. ליד אנדרטת חץ שחור, ראו רכב משטרתי ירוי, וירדו לראות אם יש שם מישהו שזקוק לעזרה. מחבל שארב במקום פתח לעברם באש. עומר נפצע ברגלו, ואביו, ליאון, נורה מספר פעמים ונהרג במקום.

בר נקבר בחלקה הצבאית בבית העלמין בגדרה.

באוקטובר 2024 הוכרז כי הוא אחד מהזוכים באות נשיא המדינה לגבורה אזרחית.

## חיים אישיים
ליאון היה נשוי לעינת. לזוג נולדו שלושה ילדים.

## קישורים חיצוניים

* 
* 
* 
* בתאריך 8.10.24 יצא השיר איש פלדה לזכרו של ליאון בר. השיר מתאר את סיפור גבורתו במהלך השבת השחורה.

## הערות שוליים

קטגוריה:מצילים בטבח שבעה באוקטובר
קטגוריה:חללי צה"ל בטבח שבעה באוקטובר
קטגוריה:חיילי חטיבת הצנחנים
קטגוריה:מעוטרי אות נשיא המדינה לגבורה אזרחית
קטגוריה:בוגרי הכפר הירוק
קטגוריה:בוגרי אוניברסיטת בן-גוריון בנגב
קטגוריה:נכי צה"ל
קטגוריה:קריית גת: אישים
קטגוריה:אישים הקבורים בגדרה
קטגוריה:ישראלים שנולדו ב-1970
קטגוריה:ישראלים שנפטרו ב-2023
הדיוויזיה ה-19 (ארצות הברית)

היו מספר דיוויזיות שנקראו **הדיוויזיה ה-19** בהיסטוריה של צבא ארצות הברית.
* הדיוויזיה ה-19: דיוויזיית המשמר הלאומי שהוקמה בתחילת 1917 המורכבת מיחידות מאריזונה, קליפורניה, קולורדו, נבדה, ניו מקסיקו ויוטה. בסוף אותה שנה הפכה הדיוויזיה ה-19 לדיוויזיה ה-40 (לימים דיוויזיית הרגלים ה-40).
* הדיוויזיה ה-19 (מלחמת העולם הראשונה): אורגנה ב-1918 כדיוויזיה של הצבא הסדיר והצבא הלאומי למלחמת העולם הראשונה, הדיוויזיה ה-19 לא יצאה אל מעבר לים והתפרקה בפברואר 1919 במחנה דודג', איווה.
* דיוויזיית חי"ר ה-19: דיוויזיית "פנטום" במלחמת העולם השנייה.

במהלך מלחמת העולם השנייה הדיוויזיה נותרה בלתי פעילה. עם זאת, היא ראתה בשירות מסוגו "דיוויזיית פנטום" כחלק מאמצעי ההונאה של בעלות הברית. היא הוקצתה ל-SHAEF לשימוש במבצע פורטיטיוד דרום, אך מעולם לא נוצלה בפועל במהלך המאמץ הזה.

סדר הכוחות של הדיוויזיה כלל את היחידות הבדיוניות הבאות:
* מפקדה, דיוויזיית חי"ר ה-19
* רגימנט הרגלים ה-572
* רגימנט הרגלים ה-573
* רגימנט הרגלים ה-578
* כוחות דיוויזיוניים

ביולי 1944 הוגדרה מחדש הדיוויזיה כדיוויזיית הרגלים ה-109.

19
19
דוד פלטיאל

ממוזער|David in the ring. Facsimile, Aftenposten, 16 March 1936. (Source: The National Library)
**דוד פלטיאל** (בנורווגית: **David paltiel**; 25 בינואר 1914 – 30 באפריל 1994), היה מתאגרף יהודי-נורווגי, אלוף נורווגיה (1935–1937) וזוכה גביע המלך הנורווגי  (1936) ובכך היה ליהודי הראשון שזכה בתואר הנורווגי. כונה בשם ה"מתאגרף האגדי". נחשב בעיני רבים לאחד הספורטאים הגדולים בנורווגיה.

## ביוגרפיה
פלטיאל נולד ליצחק (איזק) משה וליוהאן (אנה) פלטיאל (לבית ספילג). היו לו שישה אחים: לאופולד (1910), שרה רבקה (1912), חנה (1917), ישראל (1920), הינדה (1921) וקונו (1923). במהלך ילדותו סבל מאנטישמיות וספג קללות וגידופים בשל היותו יהודי. עובדה זו דחפה אותו להפוך למתאגרף, כדי שלא יציקו לו ולבני משפחתו. לדבריו, המשפט שהדהד בראשו בזמן הקרבות היה: "אף אחד לא יקרא לי יהודי מלוכלך" (בנורווגית: *"Ingen vil kalle meg en skitten jøde").*

### קריירת אגרוף
ממוזער|מתוך העיתונותNewspaper articlefrom a boxing match in 1936. Facsimile, Aftenposten, 16 March 1936. (Source: The National Library)
בצעירותו הצטרף למועדון האגרוף טרונדהיים. הוא התאגרף בקרבות הראשונים שלו עבור המועדון Kampforbundet Rød Enhetssport .

בשנת 1935 זכה לראשונה באליפות נורווגיה במשקל קל ובשנים 1936 ו-1937 הגן על תוארו. בשנת 1936 הוא זכה בגביע המלך הנורווגי  למתאגרף הטוב ביותר. בשנת 1940 הגיע שוב לגמר אליפות נורווגיה.

במלחמת העולם השנייה, לפני שהנאצים הגיעו לנורווגיה, הוא היגר לשוודיה ומשם הצליח להגר לסקוטלנד. רוב בני משפחתו וחבריו נרצחו בשואה. במהלך המלחמה זכה באליפות מערב-סקוטלנד באגרוף במשקל בינוני ובמשקל קל-כבד. בסקוטלנד הצטרף לצבא, ולאחר מכן היגר למדינת ישראל.

## חיים אישיים
ב-2 באוגוסט 1955 התחתן פלטיאל עם הדי (יהודית) שפר (1919), לזוג בת ו-4 נכדים. הוא נפטר בבית חולים בתל אביב ב-30 באפריל 1994. ב-2013 נפטרה אשתו. שניהם קבורים בבית הקברות ירקון, פתח תקווה, ישראל.
ממוזער|An article in the Norwegian newspaper About David's visit with his wife and daughter
דוד פלטיאל הוא בן דודו של ג'וליוס פלטיאל, אביר מסדר אולף הקדוש.

ממוזער|בזירת האגרוף(Source: Jewish Museum Oslo)

## הנצחה
פלטיאל זכה למיצגים במוזאון הספורט השוודי ובמקומות נוספים ברחבי נורווגיה.

## מדליות

ממוזער|Some of David's medals that are in his grandson's possession
ממוזער|The legendary boxer now lives in a kibbutz in Israel

## קישורים חיצוניים

## הערות שוליים

קטגוריה:מתאגרפים יהודים
קטגוריה:ספורטאים נורווגים
Bonne nuit ma chérie

"**Bonne nuit ma chérie**" (בעברית: "**לילה טוב יקירתי**") הוא סינגל שהוקלט על ידי הזמר הגרמני וין הופ. השיר ייצג את גרמניה באירוויזיון 1960.

## רקע
השיר נבחר על ידי תחרות שנערכה כחודש לפני האירוויזיון. בשיר "Bonne nuit ma chérie" פונה הדובר לאהובתו, רגע לפני שהיא הולכת לישון, ומדגיש בפניה את אהבתו הגדולה כלפיה.

## באירוויזיון

ב-29 במרץ 1960 הופיע הופ על בימת האירוויזיון. הוא שר 11 בסדר ההופעות, לפני איטליה ואחרי הולנד. עם סיום ספירת הקולות הגיע הופ למקום הרביעי עם 11 נקודות.

## קישורים חיצוניים

## הערות שוליים

קטגוריה:שירי אירוויזיון 1960
קטגוריה:שירי גרמניה באירוויזיון
קטגוריה:שירים בגרמנית
קטגוריה:שירי אהבה
ערב בא

"**ערב בא**" הוא שיר עברי שכתב עודד אבישר והלחין ועיבד אריה לבנון בביצוע הזמרים עליזה קאשי ושמעון בר.
השיר שזכה במוצאי יום העצמאות בשנת 1960 במקום הראשון בפסטיבל הזמר והפזמון הראשון.

## רקע
בשנת 1960 הוחלט לקיים פסטיבל תחרותי של שירים עבריים חדשים שיחתום במוצאי יום העצמאות את אירועי החג. הוחלט שקול ישראל ישדר את הפסטיבל בשידור ישיר במלואו. עוד הוחלט, שלכל שיר יהיו שני מבצעים שיבצעו אותו בנפרד כדי שהשיר עצמו יישפט ולא המבצע המסוים.

יוצרים נקראו להגיש את השירים והוקמה ועדה של אישים ידועי שם שבחרה את תשעת השירים המתחרים בפסטיבל הראשון, שזכה להצלחה עצומה והיה לראשון מבין רבים.

## על השיר
בשנת 1960 היה עודד אבישר פזמונאי ידוע שכתב שירים עם גדולי המלחינים הישראלים וניהל את היכל התרבות בתל אביב בו נערך הפסטיבל. אריה לבנון לעומתו היה בתחילת דרכו כמלחין וכמעבד. השניים שלחו לוועדה שני שירים ושניהם התקבלו לתחרות. הוחלט שאותם שני מבצעים, שמעון בר ועליזה קאשי, יבצעו את שני השירים של צמד היוצרים.

השיר הראשון, "מחול הרועה", לא הושמע כמעט מאז אותו פסטיבל.

לעומת זאת, השיר השני, "ערב בא", הפך לאבן דרך בתולדות התרבות הישראלית. כשיר שזכה לא רק במקום הראשון בפסטיבל הזמר והפזמון הראשון
אלא כראשון שזכה בפסטיבל תחרותי כלשהו של שירים עבריים חדשים.

בעקבות זכייתו הוקלט השיר בביצוע משותף של שני הזמרים שיצא בתקליטון. במהלך השנים נוספו לשיר עשרות ביצועים נוספים.

בשנת 2024 רשומים באקו"ם למעלה מ 70 ביצועים שונים לשיר.

לשיר חובר ריקוד עם על ידי יוצר ריקודי העם והמרקיד, יואב אשריאל.

## קישורים חיצוניים
* 
* 

## הערות שוליים

קטגוריה:שירי 1960
קטגוריה:סינגלים מ-1960
קטגוריה:שירי שמעון בר
קטגוריה:שירים בעברית
קטגוריה:שירים שהולחנו על ידי אריה לבנון
קטגוריה:שירים שזכו בפסטיבל הזמר והפזמון
קטגוריה:שירים על ערב
קטגוריה:שירים על לילות
קטגוריה:ריקודי עם בישראל: שירים
יהודה יהודה

**יהודה יהודה** הוא שיר של להקת השמחות. את השיר כתבו סולן הלהקה, ישראל ברייט וגלעד ברייט. ישראל ברייט הלחין ואת העיבוד חיברו המפיק המוזיקלי יוסי פיין יחד עם כל חברי הלהקה.

השיר נכלל באלבום הראשון של הלהקה שגם נשא את שמה ויצא בשנת 1998. הפזמון הופיע במצעד הפזמונים של רשת ג' באותה השנה בה צעד במשך עשרה שבועות ועמד במקום הראשון במשך שבועיים.

יהודה יהודה זכה להצלחה גדולה וזהו אחד מלהיטי הלהקה הבולטים ביותר.

## תוכן השיר
הפזמון הוא שיר פופ קצבי, הפונה לגבר לא מוכר בשם יהודה ששמו מרכיב את מרבית מילות השיר. הפזמון החוזר הוא השורה "יהודה, יהודה, יא יהודה".
בדומה לרוב שירי הלהקה, גם השיר מבוצע בסגנון כלייזמרי ובביצוע השיר נשמעות דרבוקה ומצילה. בקטע המעבר לאחר הפזמון השני נכלל גם כינור.

סולן הלהקה ישראל ברייט, שכתב את רוב שירי הלהקה, כתב והלחין גם את "יהודה יהודה", ואת המילים כתב עם גלעד ברייט. את השיר עיבדו מפיק האלבום יוסי פיין וחברי הלהקה: ישראל ברייט, סמי בדרה, ויטלי פודולסקי, אלעד כהן בונן וצחי הר נבו.

## אזכורים בתרבות
השיר נזכר בסצנה מתוך הסדרה "סרוגים" שבה השתתף ישראל ברייט, שקרא שיר ובו המילים "מחנה יהודה". בעוד הוא קורא את השורה נשמעת קריאה מצד עובר אורח שיכור הקורא לעברו את פזמון השיר, "יהודה, יהודה, יא יהודה".

## קישורים חיצוניים

*
* 
* 
* יהודה יהודה באתר הספרייה הלאומית

## הערות שוליים

קטגוריה:שירים בעברית
קטגוריה:שירי השמחות
היו לי פעם חברים

"**היו לי פעם חברים**" הוא שיר של להקת השמחות שיצא לאור בשנת 1998. את השיר כתבו סולן הלהקה, ישראל ברייט וסמי בדרה. ישראל ברייט הלחין ואת העיבוד חיברו המפיק המוזיקלי יוסי פיין יחד עם כל חברי הלהקה.

השיר נכלל באלבום הראשון של הלהקה שגם נשא את שמה ויצא בשנת 1998. הפזמון הופיע במצעד הפזמונים של רשת ג' באותה השנה, זכה להצלחה גדולה וזהו אחד מלהיטי הלהקה הבולטים.

## תוכן השיר
הפזמון הוא שיר פופ קצבי, ובדומה לרוב שירי הלהקה, גם השיר מבוצע בסגנון כלייזמרי. מילות השיר עוסקות בבדידות הדובר שעובד כנהג מונית, שנשאר לבדו לאחר שחבריו עזבו אותו.

ישראל ברייט הלחין בשנת 1995 מוזיקת רקע להצגה "ויאמר וילך" של רנה ירושלמי שעסקה בתנ"ך בתיאטרון הקאמרי. הוא החליט שהמנגינה מיוחדת מכדי להישאר לבדה והחליט לכתוב לה מילים. את המילים כתב במשותף עם סמי בדרה, לימים נגן הדרבוקה של להקת השמחות, אותו פגש במקרה במסעדה ביפו.
את השיר עיבדו מפיק האלבום יוסי פיין וכל חברי הלהקה: ישראל ברייט, סמי בדרה, ויטלי פודולסקי, אלעד כהן בונן וצחי הר נבו.

השורה "היו לי פעם חברים, מהם טובים מהם רעים", נלקחה מהשיר "קראוז צינוק" שהופיע באלבום מדינת ישראל נגד קראוז שמואל שכתב שמוליק קראוס בעת שריצה עונש מאסר.

לשיר צולם קליפ מפורסם בו נראים חברי הלהקה מנגנים במדבר. הקליפ הופיע בתוכנית האומנות "כרטיס ל-2" שהגיש אלדד זיו בערוץ 2.

## אזכורים בתרבות
הלהקה הופיעה עם השיר בשנות ה-90' בתוכנית המעגל עם דן שילון.
שם השיר שהיה לאחד הלהיטים הגדולים של הלהקה היווה גם את שמו של מופע משותף לברייט היהודי ובדרה, ערבי מוסלמי יליד לוד בו הופיעו בשילוב מוזיקלי.
בשנת 2022, חידשו הצמד אמיר ובן את השיר בגרסת ראפ תוך הוספת מספר בתים נוספים. פזמון השיר עודכן ל"יושב לבד בפלורנטין".

## קרדיטים
*מילים: ישראל ברייט וסמי בדרה
*לחן: ישראל ברייט
*עיבודים: השמחות ויוסי פיין
*הפקה מוזיקלית: יוסי פיין
*ישראל ברייט: שירה ופנדר
*סמי בדרה: דרבוקה וקלות
*ויטלי פודולסקי: אקורדיון וקולות
*צחי הר נבו: בס וקולות
*אלעד כהן בונן: תופים וקולות
*טכנאי הקלטה ומיקס: גדי רייק
*הוקלט באולפני טריטון
*ניהול אומנותי: עידן לוי ורן שריג
*צילום: עידן לוי

## קישורים חיצוניים

*
* 
* היו לי פעם חברים באתר הספרייה הלאומית

## הערות שוליים

קטגוריה:שירי השמחות
קטגוריה:שירים בעברית
קטגוריה:שירים על בדידות
פרדיננד ריימונד

**פֶרְדִינַנְד רַיימוּנְד** (בגרמנית: **Ferdinand Raimund**), נולד **פרדיננד יאקוב ריימן** (**Ferdinand Jakob Raimann**; ) היה שחקן ומחזאי אוסטרי.

## קורות חיים

ריימונד נולד בווינה כבנו של אומן העץ מבוהמיה יאקוב ריימן. בגיל 18 ברח והצטרף ללהקת תיאטרון בעיר שדה, והצליח כקומיקאי. ב-1811 החל לשחק בתיאטראות בעיר וינה. תחילה שיחק ב, וב-1817 ב. ב-1823 כתב את המחזה הראשון שלו, Der Barometermacher auf der Zauberinsel (יצרן הברומטרים באי הקסום), ואחריו יצא Der Diamant des Geisterkönigs ("היהלום של מלך הרוחות", 1824). יצירות המופת של ריימונד, שעדיין פופולריות הן Bauer als Millionär ("האיכר כמיליונר", 1926), Der Alpenkönig und der Menschenfeind ("מלך האלפים ושונא האנשים", 1828) ו-Der Verschwender ("הבזבזן", 1834) עם מוזיקת ליווי מאת קונרדין קרויצר. הקומדיות של ריימונד עדיין מוצגות לעיתים קרובות בגרמניה ובאוסטריה.

כאשר ריימונד ננשך על ידי כלב, שבטעות האמין שהיה חולה בכלבת, הוא ירה בעצמו ב-29 באוגוסט 1836 ומת ב-5 בספטמבר 1836 ב שבאוסטריה תחתית, בגיל 46. ריימונד קבור בגוטנשטיין, הכוללת אנדרטת לזכרו.

ריימונד היה אמן ה-Posse mit Gesang ("פארסה עם שירה") הווינאי; ההומור העשיר שלו נתפס בצורה הטובה ביותר בפורטרטים הריאליסטיים שלו של חבריו האזרחים.  בווינה קרוי על שמו.

## מחזותיו

* Der Barometermacher auf der Zauberinsel, 1823
* Der Diamant des Geisterkönigs, 1824
* Das Mädchen aus der Feenwelt oder Der Bauer als Millionär, 1826
* Die gefesselte Phantasie, 1828
* Moisasurs Zauberfluch, 1827
* Der Alpenkönig und der Menschenfeind, 1828
* Die unheilbringende Zauberkrone oder König ohne Reich, Held ohne Mut, Schönheit ohne Jugend, 1829
*Der Verschwender, 1834



## קישורים חיצוניים
* 

* 

* 

קטגוריה:מחזאים אוסטרים
קטגוריה:שחקני תיאטרון אוסטרים
קטגוריה:ילידי 1790
קטגוריה:נפטרים ב-1836
Chihiro

"**Chihiro**" (בעברית: "**צ'יהירו**") הוא שיר של הזמרת-יוצרת האמריקאית בילי אייליש. השיר יצא לאור ב-17 במאי 2024 על ידי חברות התקליטים דארק-רום ואינטרסקופ, כרצועה השלישית מתוך אלבום האולפן השלישי של אייליש, *[[Hit Me Hard and Soft]]*.

## רקע
ממוזער|בילי אייליש (ימין) יחד עם אחיה, פיניאס או'קונל (שמאל), בהופעה ביוני 2022
במהלך ראיון לאתר *Hypebeast*, שנערך ב-12 באפריל 2024, השמיעה אייליש דגימה קצרה מ-"Chihiro". ההשראה לשם השיר שאובה מדמותה הראשית בסרט האנימה "המסע המופלא", הנקראת "צ'יהירו". בפסטיבל קואצ'לה 2024 הושמע "Chihiro" בקצרה יחד עם הרצועות "Lunch" ו-"L'Amour de Ma Vie". ב-10 במאי 2024 הוציאה אייליש קליפ בן 49 שניות של "Chihiro" בערוץ היוטיוב של פסטיבל פורטנייט. ב-17 במאי 2024 השיר יצא לאור יחד עם יציאת האלבום, על ידי דארק-רום ואינטרסקופ רקורדס. השיר נכתב על ידי אייליש ואחיה פיניאס או'קונל, שבנוסף הפיק גם אותו. השיר הוקלט בעיר הולדתם, לוס אנג'לס.

בראיון עם אנג'י מרטוצ'יו מ"רולינג סטון", אמרה אייליש כי השיר מבוסס באופן רופף על הסרט "המסע המופלא", ושיבחה את "סטודיו ג'יבלי" אשר הפיקו את הסרט ואת הוויזואליות שבו.

ב-15 וב-16 במאי ערכו אייליש ופיניאס שני אירועי בכורה להאזנת האלבום המלא: הראשון בהשתתפות אמריקן אקספרס, בברוקלין שבניו יורק, ואילו השני התקיים בקיה פורום באינגלווד, קליפורניה, בחסות סנאפצ'ט.

## הצלחה מסחרית
ב-17 במאי 2024 "Chihiro" יצא לאור והגיע למקום השישי במצעד הבילבורד גלובל 200. הגיע למקום ה-12 בבילבורד הוט 100 ובמקום השלישי במצעד שירי הרוק & האלטרנטיביים. בנוסף, הגיע למקום השביעי במצעד הסינגלים הבריטי.

## וידאו קליפ
ב-5 ביוני 2024 פרסמה אייליש סרטון קצר ברשתות החברתיות, ובו היא מוצגת רצה במסדרון. ב-6 ביוני פורסם הסרטון בערוץ Vevo שלה. אייליש ביימה את הקליפ ומככבת בו לצד נאט וולף.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי R&B עכשוויים אמריקאיים